**Լաուրա Բոլդրինի** (իտալ.՝ Laura Boldrini, ապրիլի 28, 1961(1961-04-28), Մաչերատա, Մարկե, Իտալիա), իտալացի լրագրող և քաղաքական գործիչ, Իտալիայի խորհրդարանի Պատգամավորների պալատի նախագահ (2013-2018)։

Կենսագրություն
--------------

1985 թվականին ավարտել Է Լա Սապիենցայի համալսարանի իրավագիտության ֆակուլտետը, որից հետո աշխատել Է RAI հեռուստառադիոընկերությունում։ 1989-1993 թվականներին աշխատել է Պարենի համաշխարհային կազմակերպության մամուլի ծառայությունում։ 1993-1998 թվականներին աշխատել է Պարենի համաշխարհային ծրագրում՝ որպես Իտալիայի ներկայացուցիչ։ 1998-2012 թվականներին Լաուրա Բոլդրինին եղել է ՄԱԿ-ի Փախստականների հարցերով գերագույն հանձնակատարի ներկայացուցիչը, Հարավային Եվրոպայում տեղեկատվական գործունեության համակարգող, մասնակցել է բազմաթիվ առաքելությունների «թեժ կետերում», այդ թվում՝ նախկին Հարավսլավիայում, Աֆղանստանում, Պակիստանում, Իրաքում, Իրանում, Սուդանում, Կովկասում, Անգոլայում և Ռուանդայում։

2010 թվականի ապրիլին հրատարակել է *Tutti indietro* գիրքը, որում նա նկարագրում է հումանիտար ճգնաժամերի լուծման իր փորձը և այն մարդկանց գործունեությունը, որոնք իրենց կյանքը վտանգում են աֆրիկյան ափից եկած փախստականներին փրկելու համար։ Լաուրա Բոլդրինին հոդվածներ է գրում մի քանի ամսագրերում և իր բլոգը վարում La Repubblica թերթի կայքում։

2013 թվականի խորհրդարանական ընտրություններում առաջադրվել է Սիցիլիայի և Մարկեի ընտրատարածքներում՝ «Ձախեր, բնապահպանություն, ազատություն» կուսակցության ցուցակով (ընդգրկվել է այդ կուսակցության 23 պատգամավորության թեկնածուների թվում, որոնք չեն անցել նախնական ընտրությունները): Ընտրվել է պատգամավորների պալատ՝ ի թիվս «Ձախեր, բնապահպանություն, ազատություն» կուսակցության 37 ներկայացուցիչների և մնացել խմբակցությունում՝ 12 պատգամավորի հեռանալուց հետո։

Պատգամավորների պալատում ներկայացված կուսակցությունների դաշինքների միջև երկարատև խորհրդակցություններից հետո 2013 թվականի մարտի 16-ին Լաուրա Բոլդրինին ընտրվել է պալատի նախագահ՝ ստանալով պատգամավորների 618 ձայներից 327-ը։ Բոլդրինին Իտալիայի պատմության մեջ երրորդ կինն է, որը զբաղեցրել Է խորհրդարանի խոսնակի պաշտոնը, Լեոնիլդե Իոտտիից և Իռեն Պիվետիից հետո։

Լոբբինգ է արել ինտերնետ հասանելիության իրավունքի ճանաչումը մարդու անքակտելի իրավունքով, որի թեմայով օրինագիծ է մտցրել։

2018 թվականի մարտին կայացած խորհրդարանական ընտրությունների արդյունքում պարտություն է կրել Միլանի 1-ին միամանդատ շրջանում՝ ստանալով ձայների 4,6%-ը՝ որպես ձախ կոալիցիայի թեկնածու Ազատ և հավասար և մնացել է չորրորդ տեղում (հաղթող դարձել է ձախ կենտրոնամետ կոալիցիայի ներկայացուցիչ, դեմոկրատական կուսակցությունից Բրունո Տաբաչին, որը հավաքել է 41,2 %)։ Այնուամենայնիվ, պատգամավորների պալատ է ընտրվել «Ազատ և Հավասար» ցուցակով՝ Լոմբարդիայի բազմամանդատ թիվ 1 ընտրատարածքում։

2018 թվականի դեկտեմբերին Սիր քաղաքական նախագիծը ձախողված է համարել և հիմնադրել Futura անունով նոր կուսակցություն, այսինքն՝ «Ապագա», որի ծրագրային սկզբունքները պետք է դառնային ֆեմինիզմի, կամավորականության և շրջակա միջավայրի պաշտպանության գաղափարները։

2019 թվականի սեպտեմբերի 24-ին հայտնի է դարձել Բոլդրինիի՝ դեմոկրատական կուսակցություն տեղափոխվելու մասին։

Մրցանակներ
----------

* Տղամարդկանց և կանանց իրավահավասարության ու հավասար հնարավորությունների հարցերով ազգային հանձնաժողովի մեդալ (1999)։
* «Իտալիայի Հանրապետությանը մատուցած ծառայությունների համար» շքանշանի ասպետ (2004)։
* Լրագրողների Ազգային խորհրդի Տարվա լավագույն լրագրող մրցանակ (2009)։
* Ռենատո Բենեդետտո Ֆաբրիցիի մրցանակ, ANPI ազգային մրցանակ (2011)։
* Չեզենա քաղաքի մրցանակ (2011)։

Անձնական կյանք
--------------

Ամուսնացած է լրագրող Լուկա Նիկոզիայի հետ, ունեն դուստր։

Ծանոթագրություններ
------------------

1. 1 2  *Deutsche Nationalbibliothek* Record #1072045583 // Gemeinsame Normdatei (գերմ.) — 2012—2016.
2. ↑  Dettaglio decorato (իտալ.) — presidenza della Repubblica Italiana.
3. ↑  «Sel presenta le liste in Sicilia Boldrini e Forgione in testa | lasicilia.it». Արխիվացված է օրիգինալից 2013 թ․ ապրիլի 8-ին. Վերցված է 2013 թ․ մարտի 20-ին.
4. ↑  «Da Laura Boldrini a Giorgio Airaudo. I 23 candidati di Sel che non passano dalle primarie». Արխիվացված է օրիգինալից 2013 թ․ ապրիլի 8-ին. Վերցված է 2013 թ․ մարտի 20-ին.
5. ↑  «Composizione del gruppo SINISTRA ECOLOGIA LIBERTA'» (իտալերեն). Camera dei Deputati. Վերցված է 2014 թ․ օգոստոսի 8-ին.
6. ↑  «Laura Boldrini Presidente della Camera - Top News - ANSA.it». Արխիվացված է օրիգինալից 2013 թ․ ապրիլի 8-ին. Վերցված է 2013 թ․ մարտի 20-ին.
7. ↑  , ANSA.it
8. ↑  «Risultati - Camera - Collegio uninominale milano 1». la Repubblica. 2018 թ․ մարտի 8. Վերցված է 2019 թ․ սեպտեմբերի 24-ին.
9. ↑  «Elezioni politiche, Laura Boldrini ripescata col proporzionale». il Giorno. 2018 թ․ մարտի 6. Վերցված է 2019 թ․ սեպտեմբերի 24-ին.
10. ↑  Marco Zonetti (2018 թ․ փետրվարի 22). «Laura Boldrini fonda la rete civica Futura, ma è già trapassato remoto». Affari Italiani. Վերցված է 2019 թ․ սեպտեմբերի 24-ին.
11. ↑  «Laura Boldrini nel Pd, Zingaretti: "Benvenuta, il partito è più aperto e più forte"». la Repubblica. 2019 թ․ սեպտեմբերի 24. Վերցված է 2019 թ․ սեպտեմբերի 24-ին.
12. ↑  «Camera, eletta Laura Boldrini (Sel). Terza donna presidente». Արխիվացված է օրիգինալից 2013 թ․ ապրիլի 8-ին. Վերցված է 2013 թ․ մարտի 20-ին.

Արտաքին հղումներ
----------------

* Meet The Politician Getting Death Threats For Campaigning For Women’s Rights In Italy

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լաուրա Բոլդրինի» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| GND: 1072045583 · ICCU: TSAV156321 · ISNI: 0000000385254001 · LCCN: no2010085713 · NTA: 387719245 · SUDOC: 172236649 · VIAF: 128594720 · WorldCat VIAF: 128594720 |

 |

 |